Komeleya Elewîyan a Demokratîke (DAD) kombîyayîşê xo yê tabîî yê hîrêyînî kerd. Pîr û anayê elewîyan, wekîlê HDPyî yê Îstanbulî Zeynel Ozen, temsîlkarê partî û dezgehan û zaf hemwelatîyî tewrê kombîyayîşî bîyî.
Kombîyayîşî bi tavisnayîşê çirayan û gulbangan dest pêkerd û dima raporê xebatan ameyî wendene. Kombîyayîşî de Zeynel Ozenî, Şixê Ocaxê Çobanî Zeynel Keteyî û Şubeyê Dêrsimî yê ÎHDyî ra Gurbuz Solmazî qisey kerd. Qiseykerdişan de bale ameye antene teda û şîdetê dewlete, polîtîkaya asîmîlasyonî û Gulîstan Dokuya ke bi çend rojan o ke vîndî ya.
Qiseykerdişan ra dima Musa Kulu û Saîme Topçu sey hemserekanê neweyan ê DADî ameyî weçînayene.
